Waldo R. Tobler

Waldo R. Tobler (* 1930, Portland, Oregon, USA) je americký kartograf a geograf. Tobler je uznávaný predovšetkým ako „krstný otec“ analytickej kartografie, priekopník počítačových metód v kartografii ako aj významná postava na poli kvantitatívnej priestorovej analýzy. Často je citovaný jeho výrok, ktorý sa neskôr stal známy ako Toblerov prvý zákon geografie: „Všetko súvisí so všetkým, ale blízke veci spolu súvisia viac ako veci vzdialené“.Tobler W., (1970) "A computer movie simulating urban growth in the Detroit region". Economic Geography, 46(2): 234-240.

Akademická kariéra
V roku 1961 získal doktorát z geografie na University of Washington v Seattli. Potom čo promoval strávil niekoľko rokov na University of Michigan. Až do svojho odchodu do dôchodku zastával pozíciu profesora geografie a štatistiky na University of California, Santa Barbara. Švajčiarska University of Zurich mu udelila čestný titul v roku 1988.

Prínos pre geografiu a kartografiu
Waldo Tobler počas svojej akademickej dráhy viedol kurzy zaoberajúce mimo iného kartografickými zobrazeniami, matematickými modelmi, teóriou lokalizácie a navigácie ako aj geografickými aspektami ľudskej migrácie. Ako prvý použil termín analytická kartografia, v ktorom kombinoval mapovanie s priestorovou analýzou s cieľom získať nové znalosti. Publikovaním v interdisciplinárnych časopisoch a použitím prístupného jazyka urobil veľa pre zvýšenie povedomia a rešpektu ku kartografii a geografii. Tieto disciplíny umiestnil ju na solídny matematický a vedecký základ, čím pripravil podmienky pre nástup geografických informačných systémov.

Matematická kartografia
Vyvinul pôvodné kartografické zobrazenie, ktoré sa ustálilo pod názvom Toblerovo hypereliptické zobrazenie.Tobler W.,(1973) "The Hyperelliptical and other new Pseudo-Cylindrical Equal Area Map Projections", Journal of Geophysical Research, 78, 11, (1973), pp. 1753-1759. Zaoberal sa tiež problematikou kartografických anamorfóz, vytvoril prvý algoritmus pre ich automatizovanú tvorbu.Tobler W., (1984) “Interactive Construction of Contiguous Cartograms, Computer Graphics ’84, National Computer Graphics Association Conference, Anaheim, CA: 13-17.Tobler W., (1986) "Pseudo-Cartograms", The American Cartographer, 13,1: 43-50.

Priestorová analýza
Vytvoril inovatívnu metódu priestorovej interpolácie, ktorá zachováva objem interpolovaných priestorových jednotiek – tzv. pycnophylactic method.Tobler W., (1979) “Smooth pycnophylactic interpolation for geographic regions,” Journal of the American Statistical Association 74, 367 (Sept): 519-536. Spoločne so S. Weinbergom odhadol polohu stratených historických oblastí v Kapadócii s pomocou modelov priestorovej interakcie.Tobler W., Wineberg S.,(1971) "A Cappadocian Speculation", Nature, 231, 5297 (7 May 1971), pp. 39-42.. Modeloval sťahovanie, dochádzanie za prácou, a menové toky. Ďalej aplikoval techniku bilineárnej interpolácie na meranie skreslenia portolánov.

 Referencie 

Kategória:Narodenia v 1930
Kategória:Geografi USA
Kategória:Kartografi USA
Kategória:Osobnosti z Portlandu